जसवंतनगर (इटावा)। सोमवार सुबह थाना क्षेत्र के गांव जोनई के सामने हाइवे पर भूसे से लदी एक डीसीएम के अचानक पलट जाने से हाइवे के किनारे खडे़ दो लोगों उसके नीचे दबने से मौत हो गई। हादसे में एक व्यक्ति गंभीर रूप से घायल हो गया। मरने वालों में एक सीआरपीएफ का जवान भी शामिल है। दुघर्टना के बाद आक्रोशित ग्रामीणों ने हाइवे पर शवों को रखकर जाम लगा दिया। पुलिस व प्रशासन के समझाने पर करीब डेढ़ घंटे बाद जाम खुल सका।